Toshkentning ayrim hududlarida 5 sentabr kuni elektr ta’minoti vaqtincha to‘xtatiladi. Bu haqda “Hududiy elektr tarmoqlari” xabar berdi. Foto: Getty images Iste’molchilarga sifatli va barqaror elektr energiyasi yetkazib berilishini ta’minlash va elektr tarmoqlaridagi avariyaviy holatlarning oldini olish, kuz-qish mavsumiga puxta tayyorgarlik ko‘rish maqsadida 5 sentabr kuni quyidagi manzillarda elektr ta’minoti vaqtincha o‘chiriladi: Mirobod tumani: “Avloniy” MFYning ayrim ko‘chalarida soat 09:00 dan 16:00 gacha;  Olmazor tumani: “Xoncharbog‘”, “Namuna” va “Qorasaroy” MFYning ayrim ko‘chalarida soat 08:00 dan 17:00 gacha. “Hududiy elektr tarmoqlari” Toshkent shahar filiali mazkur ta’mirlash ishlari tufayli elektr ta’minotidagi vaqtincha uzilishlar sababli yetkazilayotgan noqulayliklar uchun ushbu hududlarda yashovchi iste’molchilardan uzr so‘ragan.